Ingenios: Florin Iordache vrea să modifice definiția din DEX a prostiei, ca să nu mai cadă sub incidența ei

Zoom Ingenios: Florin Iordache vrea să modifice definiția din DEX a prostiei, ca să nu mai cadă sub incidența ei

Atac la limba română! Florin Iordache și acoliții lui au modificat pe ascuns definiția prostiei din DEX, astfel încât să nu mai cadă sub incidența ei. De luni, când intră în vigoare noile variante, nici un cetățean care pretinde că știe limba română nu va mai putea să-l facă prost pe Florin Iordache fără ca lumea să-l ridiculizeze și să-l considere analfabet.

”Ha-ha, nici măcar nu știți ce înseamnă prost”, va striga lumea la eventualii detractori ai lui Iordache, în caz că vor continua să-l facă prost pe senatorul PSD.

Iordache spune că modificările sunt necesare și că riscăm să pierdem procese la CEDO pe bandă rulantă dacă păstrăm vechea definiție din DEX a prostiei.

”Momentan, e interpretabil dacă cineva e prost sau nu. Rămâne foarte mult la latitudinea celui care jignește dacă o persoană e proastă, cretină, idioată sau doar naivă. Nu mi se pare normal să ne jucăm cu aceste cuvinte. Prostia are nevoie de o definiție mai clară, poate și de introducerea unui prag minim dincolo de care ești prost. Altfel, e doar o părere subiectivă, cu care poți să nu fii de acord.”